和碩特北右末旗

和碩特北右末旗是青海蒙古的一旗，俗稱“庫魯克札薩、可魯札薩、柯魯溝扎薩”。顧實汗之裔。雍正三年授札薩克一等台吉，世襲。佐領二。牧地在布喀河源沙爾諾爾之西。東至色爾柯克達巴，南至察罕陀羅海，西至薩爾魯克，北至庫爾魯克。布喀河在青海西，源出青海西北阿木尼厄枯山南，名喀喇錫納河，南流與英額池水會。池周一百五十餘里，其水東南流，會於喀喇錫納河。復東南流，至天沁察罕峰北，與沙爾諾爾水會，即所稱善池也。諾爾周六十餘里，其水東流，至天沁察罕峰前，亦入喀喇錫納河，又東流，受北來之羅子河、西爾哈河。又東，受北來之濟拉瑪爾台河，乃名布喀河。又東流注青海。其河受六大水，岸闊流深，夏月人不可渡。青海左右諸水，無有大於此者。

沿革 
札萨克一等台吉游牧。墨尔根台吉第六子额琳沁达什，初封固山贝子，晋多罗贝勒。以附罗卜藏丹津叛，削爵。有子三。雍正三年(1725年)，授次子达玛琳色布腾札萨克一等台吉。乾隆十四年(1749年)卒，无嗣。弟博贝袭，二十五年(1760年)卒，无嗣。诏以额琳沁达什长子巴特玛色布腾之子旺札勒袭。四十七年(1782年)，诏世袭罔替。

歷任札薩克

參考資料 

中华民国青海省行政区划
中华民国的旗
和硕特
青海蒙古三十旗